**RJEŠENJA I BODOVANJE UČENIČKIH ODGOVORA – I. RAZRED**

**XVIII. NATJECANJE IZ HRVATSKOGA JEZIKA (2013.)**

**DRŽAVNA RAZINA**

1. **Zaokruži riječi koje treba pisati velikim početnim slovom.**

**Putujući** **Hrvatskom,** susrećemo se s prirodnim ljepotama i kulturnim bogatstvom **Lijepe**

**Naše**. **Najstrožu** zaštitu imaju planinski prirodni rezervati **Bijele** i **Samarske** stijene te

**Hajdučki** i **Rožanski** kukovi s **Premužićevom** poučnom stazom. **Botanički** rezervat **Visibaba** sadrži mnoge endemične vrste, među kojima se ističe velebitska degenija. **Ime** je dobila po mađarskom prirodoslovcu **Arpadu** von **Degenu** koji ju je otkrio 1907.

**Osim** nacionalnim parkovima **Gorski** kotar i **Lika** obiluju rijekama i jezerima. **U**

jugoistočnom dijelu **Gackoga** polja izvire **Gacka** čiji se tok nekada račvao u dva rukavca od kojih je onaj južni u **Švici** tvorio dva jezera međusobno povezana visokim slapom. **To** su područje zvali i **Malim** **Plitvicama**. **Tu** je i špilja **Lokvarka**, **Lokvarsko** jezero i **Hajdova** hiža, najveća pećina u **Gorskom** kotaru. **Nizinski** poplavni i močvarni krajevi – **Kopački** rit, **Lonjsko** polje, **Vransko** jezero i delta **Neretve** odlikuju se velikim brojem ptica močvarica.

**Diljem** sjeverozapadne **Hrvatske** mnogo je dvoraca iz feudalnoga razdoblja, od kojih je

najočuvaniji **Veliki** **Tabor,** a nalazi se na zapadnome rubu **Hrvatskoga** zagorja. **Sredinom** 15. stoljeća bio je u posjedu grofova **Celjskih**, a početkom 16. stoljeća hrvatski ban **Ivaniš**

**Korvin** dodijelio je **Veliki Tabor** obitelji **Ratkaj**.

**Na** području **Požeštine** gorje **Papuk** proglašeno je 1999. parkom prirode. **Za** posjetitelje su organizirani izleti u rezervat šumske vegetacije **Sekuličke** planine, zaštićenu park-šumu **Jankovac** i najpoznatiju srednjovjekovnu utvrdu **Ružica-**grad.

* **5 bodova (1 pogrješka 4 boda, 2 pogrješke 3 boda, 3 pogrješke 2 boda…)**

1. **Prepiši iz teksta u tablicu sve vrste zamjenice.**

**Potrebno je prepisati i one zamjenice koje se ponavljaju.**

Nismo li svi mi po nečemu drugačiji? Nije li svatko od nas pomalo poseban? Ne traži li svatko za sebe svoj komadić svijeta u kojem želi biti onakav kakav jest uz srodnu dušu koja ga razumije? Tko među nama nije žudio za zvijezdama i nebesima?! Dali bismo za nj, za taj naš komadić svemira, sve što se može dati.

|  |  |  |  |  |  |  |  |
| --- | --- | --- | --- | --- | --- | --- | --- |
| osobne | povratna | posvojne | povratno-posvojne | pokazne | upitne | odnosne | neodređene |
| mi  nas  ga  nama  nj | sebe | naš | svoj | onakav  taj | tko | kojem  kakav  koja  što | svi  nečemu  svatko  svatko  sve |

* **3 boda (1 pogrješka 2 boda, 2 pogrješke 1 bod, 3 pogrješke 0 bodova)**

1. **Prepiši iz teksta u tablicu sve nepromjenjive vrste riječi. Potrebno je prepisati i one riječi koje se ponavljaju.**

Jeste li napisali išta o tome? Zašto ne? O, dragi moj, nemojte više čekati. Već je vrijeme da tu priču završimo, zar to još uvijek ne znate?! Uzmite olovku i papira koliko god vam treba. I ne očekujte zahvalu. Šenoa je rekao da je ljudska hvala voda vrh pijeska, dakle na posao.

|  |  |
| --- | --- |
| prilozi | zašto, više, već, još, uvijek, koliko |
| prijedlozi | o, vrh, na |
| veznici | da, i, i, da, dakle |
| uzvici | o |
| čestice | li, ne, zar, ne, god, ne |

* **3 boda (1 pogrješka 2 boda, 2 pogrješke 1 bod, 3 pogrješke 0 bodova)**

1. **Napiši grafijske ostvaraje sljedećih fonetskih ostvaraja.**

[brȁckī] bratski

[glâzbi] glas bi

* **2 boda (1 pogrješka 1 bod, 2 pogrješke 0 bodova)**

1. **Zadatak se sastoji od dvaju dijelova.**
2. **Odredi od koliko se surečenica sastoji sljedeća višestrukosložena rečenica.**
3. **Prepiši iz višestrukosložene rečenice glavnu i atributnu rečenicu.**

Često je u razgovoru spominjao da će doći u posjet gradu u kojem je nekada živio, ali čini se da će sve ostati samo na lijepim željama.

broj surečenica: pet (5)

glavna rečenica: Često je u razgovoru spominjao

atributna rečenica: u kojem je nekada živio

* **3 boda (1 pogrješka 2 boda, 2 pogrješke 1 bod, 3 pogrješke 0 bodova)**

1. **Zadatak se sastoji od dvaju dijelova.**
2. **U zadanim rečenicama podcrtaj riječi koje imaju isti korijenski morfem.**
3. **Prepiši iz svake podcrtane riječi alomorfe, čak i kad se ponavljaju.**

**Cvjećarice** znaju da uzgoj **cvijeća** nije nimalo lagan. Da bi **cvijet** došao do **cvjećarnica** i **cvjetnih** aranžmana, potrebno je mnogo pažnje i truda. Ne kaže se uzalud da **cvijeće** govori jezikom ljubavi.

**1 bod (1 pogrješka 0 bodova)**

alomorfi: cvjeć-, cvijeć-, cvijet-, cvjeć-, cvjet-, cvijeć-

* **1 bod (1 pogrješka 0 bodova)**

(Zadatak ukupno nosi 2 boda.)

1. **Riječi u tablici rastavi na morfeme.**

|  |  |
| --- | --- |
| napreskokce | na- -pre- -skok- -ce |
| dopisati | do- -pis- -a- -ti |
| bezglav | bez- -glav- -Ø |

* **3 boda, za svaku riječ 1 bod**

1. **Upiši kratice (N, G, D, A, V, L, I) iznad svih sklonjivih (deklinabilnih) riječi u pjesmi Ivana Česmičkoga.**

L G G

O promjeni svoga imena

N D N A N

Ivan mi bijaše ime, a sada se pišem Jan,

V V D N N N

Prijatelju čitaoče, nek ti je ovaj slučaj znan.

G G A A

Nisam od oholosti neke odbacio to ime,

I N I

Ta nijednim zemlja se ne diči koliko njime.

A A A A A

Nevoljkog nagnala me je na promjenu tu malu

N N A

Plavokosa Talija, kad me okupala

L L

U pjesničkom valu.

* **4 boda (1 pogrješka 3 boda, 2 pogrješke 2 boda, 3 pogrješke 1 bod, 4 pogrješke 0 )**

1. **U sljedećoj rečenici zaokruži sve slogotvorne foneme.**

S **j e** l **a** j **e** n **a** b **i** c **i** k **l** d**o**k j **e** b **i j e** l **a** p **e** l **e** r **i** n **a** l **e** p **r** š **a** l **a**.

* **1 bod (1 pogrješka 0 bodova)**

1. **Zaokruži u rečenicama točan oblik od dvaju ponuđenih oblika.**
2. Odluka je bila jednoglasno ***donesena*** */ donešena*.
3. Poslije obilnih kiša park će se *zazeleniti* / ***zazelenjeti***.
4. Kad su srušili branu, voda je mogla slobodno *oticati* / ***otjecati***.

* **2 boda (1 pogrješka 1 bod, dvije pogrješke 0 bodova)**

1. **Dopiši dijakritičke znakove.**

Ivi**č**ine **č**udne doma**ć**e zada**ć**e **č**esto izazivaju **č**uđenje. Iako je **ć**udljiv, njegova **ć**ud nije lo**š**a jer je uvijek spreman za **č**a**šć**enje. U **č**etvrtak je pru**ž**io pomo**ć** besku**ć**niku kada je do**š**ao na vrata preno**ć**i**š**ta. Dao mu je **č**aj, sendvi**č**, **č**istu odje**ć**u. **Č**ista**č**i**č**in je zadatak bio odr**ž**ati **č**isto**ć**u i nabaviti trije**šć**e za vatricu. **Č**ovje**č**nost je izazvala ganu**ć**e u **č**estita **č**ovjeka. Plje**šć**em njegovoj mirn**oć**i.

* **3 boda (1 pogrješka 2 boda, 2 pogrješke 1 bod, 3 pogrješke 0 bodova)**

1. **Prepiši sljedeće rečenice u skladu s gramatičkim i pravopisnim normama.**

U prvoj je **kinopredstavi** **fotomontaža** bila **poprilično** **neuvjerljiva**.

**Doduše**, ne **vidjevši** ostatak**,** mogli smo za **dvije-tri sličice** reći da su dobre.

U **budućnosti** **bismo** mi trebali više paziti **na nj**.

* **3 boda, za svaku točno napisanu rečenicu jedan bod**

1. **Razvrstaj u tablicu sve glagolske oblike iz teksta.**

Da ste ustrajni, mogli biste barem ovo napisati što ću vam pripovijedati, ali na volju vam. Dakle, znajte, on vam nije ništa. Ali drugo je pitanje što je bio. A bijaše sve. Postao je velikim gospodinom u gradu, a poslije je i učiteljem bio. Još ću vam nešto reći. On i naš župnik zajedno polažahu škole. Otac mu bijaše malen čovjek, a mati prava gora. Bujno je rastao, u školi bijaše najbolji. Tadašnji župnik odlučio je mene i njega poslati u škole. Opremajući nas na jesen, roditelji naši plakahu za nama. I ja sam bio plakao. A on ni da bi suze prolio. Došavši u varoške škole, nema pametnijega mladića od njega. Ali nije prošla nijedna đačka bitka u koju ne bi bio ušao. Kad bi profesorima došle tužbe, bio bi se znao majstorski opravdati, čak i protustranka od straha potvrđivaše njegovu obranu. Teklo vrijeme, mi porastosmo, uozbiljismo se, udaljismo se jedan od drugoga. I kad me budu pitali o njemu, ne znam što ću reći.

|  |  |
| --- | --- |
| infinitiv | napisati, poslati, opravdati |
| prezent | ste, nije, je, nema, (ne) znam |
| perfekt | je bio, postao je, je bio, je rastao, odlučio je, nije prošla,  teklo |
| aorist | porastosmo, uozbiljismo se, udaljismo se |
| imperfekt | bijaše, polažahu, bijaše, bijaše, plakahu, potvrđivaše |
| pluskvamperfekt | sam bio plakao |
| futur I. | ću pripovijedati, ću reći, ću reći |
| futur II. | budu pitali |
| imperativ | znajte |
| kondicional I. | mogli biste, bi prolio, bi došle |
| kondicional II. | (ne) bi bio ušao, bio bi se znao |
| glagolski prilog sadašnji | opremajući |
| glagolski prilog prošli | došavši |

* **6 bodova (1 pogrješka 5 bodova, 2 pogrješke 4 boda, 3 pogrješke 3 boda…)**

1. **Zadatak se sastoji od dvaju dijelova.**
2. **Riječi u navedenim rečenicama okomitim crtama rastavi na slogove.**
3. **Napiši od koliko se slogova sastoji svaka rečenica.**

N a v r h s v i j e| t a p o| p e |o s e i p r| v i s l i j e| p i č o| v j e k.

broj slogova: **petnaest** **(15)** S v i| m a k o| j i ni|su vje|ro|va|li u nj e| g a p o| k a| z a| o j e d a g r i j e| š e.

broj slogova: **dvadeset jedan (21)**

* **3 boda (za svaku rečenicu točno rastavljenu na slogove po 1 bod, točan broj slogova 1 bod)**

1. **Prepiši zadane rečenice poštujući pravila o pravopisnim i rečeničnim znakovima.**

August Šenoa **(**1838**. ‒** 1881**.)** napisao je Zlatarovo zlato**,** povijesni i ljubavni roman**.**

Unatoč ograničenju vozio je prebrzo**,** više**-**manje brzinom 80 **‒** 90 km/h**.**

To vam je omanje izletište, udaljeno je tri-četiri km od grada, taman jedna šetnja.

**„**Sve imaš**,** gavrane moj**,“** reče lisica**, „**samo ti pameti manjka**.“**

* **4 boda (svaka točno napisana rečenica 1 bod )**

1. **Iz sljedeće rečenice prepiši u tablicu sve foneme koji se traže.**

**Potrebno je prepisati i one foneme koji se ponavljaju.**

Bršljan se pružio cijelim zidom.

|  |  |
| --- | --- |
| dvousnenici | b, p, m, m |
| bezvučnici | š, s, p, c |
| zvonačnici | r, lj, n, r, l, m, m |
| otvornici | a, e, u, i, o, ije, i, i, o |

* **4 boda (1 pogrješka 3 boda, 2 pogrješke 2 boda, 3 pogrješke 1 bod, 4 pogrješke 0 )**

1. **U zadanome nizu riječi zaokruži one u kojima je *ije/je* nastalo kao odraz (refleks) staroslavenskoga jata.**

nijedan, **snijeg,** razbijen, **krijes,** pijem, **vrijeme,** **bjelina**

* **1 bod (1 pogrješka 0 bodova)**

1. **Napiši umanjenice riječi u zagradama zadanim nastavkom.**

Uzet ću samo (*dio, -ak*) **dijelak** kolača.

Na puteljak je pao prvi (*snijeg, -ić*) **snježić**.

Napišite (*bilješka, -ica*) **bilješčicu** o tom događaju.

* **3 boda (1 pogrješka 2 boda, 2 pogrješke 1 bod, 3 pogrješke 0 bodova)**

1. **Zadatak se sastoji od dvaju dijelova.**
2. **Iz teksta u tablicu prepiši sve riječi u kojima su provedene glasovne promjene.**
3. **Odredi koje su se glasovne promjene dogodile u tim riječima pazeći na redoslijed.**

Neki je fizičar u svojem kabinetu svaki dan radio ražalošćen škrčevim postupcima.

|  |  |
| --- | --- |
| riječ | glasovne promjene |
| fizičar | palatalizacija |
| radio | vokalizacija |
| ražalošćen | jednačenje po mjestu tvorbe, gubljenje (ispadanje) suglasnika, jotacija, jednačenje po mjestu tvorbe (priznati i poredak: jotacija, jednačenje po mjestu tvorbe, jednačenje po mjestu tvorbe, gubljenje suglasnika) |
| škrčevim | nepostojano a, gubljenje (ispadanje) suglasnika, palatalizacija  (priznati i poredak: nepostojano a, palatalizacija, gubljenje suglasnika |
| postupcima | nepostojano a, sibilarizacija |

* **5 bodova, za svaku riječ u kojoj su točno određene glasovne promjene 1 bod**

1. **Napiši traženi oblik zadanih riječi u sljedećim rečenicama.**

Nadam se da će (*riješiti*, glagolska ili radna imenica) **rješenje** biti povoljno.

Nemojte (*podcijeniti*, nesvršeni glagol) **podcjenjivati** probleme.

Pravila se moraju (*promjena*, glagol u infinitivu) **promijeniti**.

* **3 boda (1 pogrješka 2 boda, 2 pogrješke 1 bod, 3 pogrješke 0 bodova)**

1. **Napiši traženi oblik zadanih riječi u sljedećim rečenicama.**

To su bili zahvalni (*gledalac*, nominativ množine) **gledaoci**.

Usput su nakupili ( *prut*, zbirna imenica u genitivu) **pruća**.

Naišli su na (*zec*, posvojni pridjev) **zečje** tragove.

* **3 boda (1 pogrješka 2 boda, 2 pogrješke 1 bod, 3 pogrješke 0 bodova)**

1. **Zadatak se sastoji od dvaju dijelova.**
2. **Napiši podcrtane imenice u nominativu jednine.**
3. **Odredi koje su se glasovne promjene dogodile u vokativu jednine imenica u tablici.**

|  |  |  |
| --- | --- | --- |
| Omećku, gdje je međa? | omeđak | nepostojano a, jednačenje po zvučnosti |
| Prvotišče, prvi si od svake knjige! | prvotisak | nepostojano a, palatalizacija, jednačenje po mjestu tvorbe |
| Žišče, ne napadaj žito! | žižak | nepostojano a, jednačenje po zvučnosti, palatalizacija, jednačenje po mjestu tvorbe |
| Kopče, ti si ptica grabljivica! | kobac | nepostojano a, jednačenje po zvučnosti, palatalizacija |

* **4 boda, za svaku riječ 1 bod**

1. **Zaokruži slovo ispred rečenice u kojoj je fonem č posljedica palatalizacije.**

d. Piščevo je pravo slobodno pisati.

**1 bod (1 pogrješka 0 bodova)**

1. **Zadatak se sastoji od dvaju dijelova.**
2. **Zaokruži riječ koja ne pripada nizu.**
3. **Objasni po kojem si načelu tu riječ zaokružio/zaokružila**.

izvanbrodski,  **stambeni**, iznadprosječan, predsjedništvo, jedanput, podšišati

U podcrtanome primjeru provedena je glasovna promjena jednačenja po mjestu tvorbe, ostale su riječi iznimke od te glasovne promjene.

(priznaje se i ako je napisano samo da je provedena glasovna promjena jednačenja po mjestu tvorbe)

* + - * **1 bod (1 pogrješka 0 bodova)**

1. **Spoji riječi s glasovnim promjenama (npr. 6 – g).**

rješenje: 1 ‒ b, 2 ‒ c, 3 ‒ e, 4 ‒ a, 5 ‒ d

* **2 boda (1 pogrješka 1 bod, 2 pogrješke 0 bodova)**

1. **Zaokruži glasovne figure koje su utemeljene na ekspresivnim svojstvima glasova.**

**aliteracija**, anafora, anadiploza,  **asonancija**, epifora, **onomatopeja**, simploka

**1 bod (1 pogrješka 0 bodova)**

1. **Zaokruži slovo ispred rečenice u kojoj je točan poredak zanaglasnica.**
2. Dao mu ga je neka ga čuva.

**1 bod (1 pogrješka 0 bodova)**

1. **Umetni *ije/je/i na* mjestima koja su prazna.**

Lako je usp**ije**vati p**je**vati kad su glasovi rasp**je**vani.

Sunčeva sv**je**tlost jutrom osv**ije**tli d**i**o sv**ije**ta.

Sv**ije**ća u sv**ije**ćnjaku sv**ije**tli slabom sv**je**tlošću.

Sv**je**tlonoša osv**je**tljivač sv**je**ćicom kao sv**je**tionik osv**je**tljava put.

Sv**je**tlomjer pokazuje da sv**je**tiljčica sv**je**tluca slabo osv**je**tljenje.

Na Sv**ije**ćnicu će zasv**ije**tliti sv**je**tlo.

* **3 boda (1 pogrješka 2 boda, 2 pogrješke 1 bod, 3 pogrješke 0 bodova)**

1. **Upiši na crte dž ili đ.**

Neki je **dž**okej bio pravi šaljiv**dž**ija. Oslobo**đ**en straha zajahao je **đ**ogata. Neka je pralja deter**dž**entom oprala **dž**eparovu ča**đ**avu pelerinu.

Nekoga ribara obuze sr**dž**ba pri va**đ**enju smu**đ**a iz rijeke.

Neki je **đ**akon imao lošu predo**dž**bu o **dž**ambo**dž**etu.

Moj je ro**đ**ak poderao **đ**onove plešući lin**đ**o.

* **3 boda (1 pogrješka 2 boda, 2 pogrješke 1 bod, 3 pogrješke 0 bodova)**

1. **Odredi u sljedećim primjerima razlikovna jezična sredstva.**

**Odgovore napiši na crtu pored zadanih primjera.**

Nisam rekao mrâk nego trâk. razlikovno sredstvo: **fonem**

Neke drȕgē bile su drúge. razlikovna sredstva: **naglasak i zanaglasna dužina**

* **2 boda (1 pogrješka 1 bod, 2 pogrješke 0 bodova)**

1. **Zaokruži slovo ispred niza u kojem su sve riječi točno naglašene.**
2. nâjljućī, nâjmekšī, nâjvećī

**1 bod (1 pogrješka 0 bodova)**

1. **Označi naglascima i dužinama riječi u sljedećoj rečenici.**

Krȁj bijêlih stabálā jâ prôđēm svȁkōga dâna.

* **4 boda (1 pogrješka 3 boda, 2 pogrješke 2 boda, 3 pogrješke 1 bod, 4 pogrješke 0 )**

1. **Označi okomitim crtama naglasne cjeline u sljedećim rečenicama.**

|Od čega| dršćete,| vi| breze?| Od slatkih| slutnja| ili od| jeze?|

|Zašto vam| krošnja| podrhtava| i onda| kada| vjetar| spava?|

* **2 boda (1 pogrješka 1 bod, 2 pogrješke 0 bodova)**

1. **Označi strjelicama rečeničnu intonaciju.**

Od čega dršćete ?

Od slatkih slutnja?

Kao da ste izašle iz priče.

* **2 boda (1 pogrješka 1 bod, 2 pogrješke 0 bodova)**

1. **Zadatak se sastoji od dvaju dijelova.**
2. **Odredi u kojem su narječju napisane sljedeće rečenice.**
3. **Napiši koja se fonološka značajka narječja nalazi u podcrtanim riječima.**
4. Tvoja mi hiža ni pri ruki. narječje: kajkavsko

posebnost: ne provodi se sibilarizacija

c) Za poje mi tribaju smokve. narječje: čakavsko

posebnost: zamjena fonema *lj* fonemom *j*

d) Mogo si doć i ranije. narječje: štokavsko

posebnost: stezanje fonema *ao* u *o*

* **3 boda (1 pogrješka 2 boda, 2 pogrješke 1 bod, 3 pogrješke 0 bodova)**

1. **Dopuni točnim podatcima sljedeće rečenice.**

Glagoljsku tiskaru u Senju osnovao je **Blaž Baromić**.

Tiskaru u Rijeci osnovao je **Šimun Kožičić Benja**.

Uz tiskare u Rijeci i Senju značajna se tiskara u hrvatskom srednjem vijeku nalazila i u **Kosinju**.

* **3 boda (1 pogrješka 2 boda, 2 pogrješke 1 bod, 3 pogrješke 0 bodova)**

1. **Upotpuni sljedeću rečenicu slovom ispred točne tvrdnje.**

Najstariji poznati hrvatski stihovi pisani glagoljicom nalaze se u **d. (Misalu kneza** **Novaka)**

**1 bod (1 pogrješka 0 bodova)**